CELEX: 31995D2717
Language: da
Date: 1995-11-09 00:00:00
Title: 95/489/EF: Europa-Parlamentet og Rådets beslutning nr. 2717/95/EF af 9. november 1995 om retningslinjer for udvikling af EURO-ISDN (tjenesteintegreret digitalnet) som et transeuropæisk net

Avis juridique important

|

31995D2717

95/489/EF: Europa-Parlamentet og Rådets beslutning nr. 2717/95/EF af 9. november 1995 om retningslinjer for udvikling af EURO-ISDN (tjenesteintegreret digitalnet) som et transeuropæisk net  

EF-Tidende nr. L 282 af 24/11/1995 s. 0016 - 0020

EUROPA-PARLAMENTET OG RÅDETS BESLUTNING Nr. 2717/95/EF af 9. november 1995 om retningslinjer for udvikling af EURO-ISDN (tjenesteintegreret digitalnet) som et transeuropæisk net EUROPA-PARLAMENTET OG RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 129 D,under henvisning til forslag fra Kommissionen (1),under henvisning til udtalelsen fra Det Økonomiske og Sociale Udvalg (2),under henvisning til udtalelse fra Regionsudvalget (3),i henhold til fremgangsmåden i traktatens artikel 189 B (4), ogud fra følgende betragtninger:Sigtet med indførelsen af transeuropæiske telenet er at gøre det muligt, at information frit kan cirkulere, således at det indre marked kan fungere korrekt for alle aktører på markedet og ikke mindst for små og mellemstore virksomheder i Fællesskabet, og således at Fællesskabets økonomiske og sociale samhørighed styrkes;med det indre marked etableres der et område uden indre grænser, inden for hvilket den frie bevægelighed for varer, personer, tjenesteydelser og kapital skal sikres; i de retsakter, som Fællesskabet allerede har vedtaget eller er i færd med at vedtage for at sikre denne frie bevægelighed, fastsættes det, at enkeltpersoner, økonomiske beslutningstagere og kompetente administrationer kan udveksle betydelige mængder data; en sådan udveksling kan sikres ved hjælp af transeuropæiske net;Fællesskabet skal under sin indsats på dette område især tage hensyn til, at det er nødvendigt at skabe forbindelse mellem på den ene side øområder, indlandsområder og randområder og på den anden side Fællesskabets centrale områder;i Rådets henstilling 86/659/EØF (5) opfordres der til at indføre et sæt fælleseuropæiske indbyrdes kompatible ISDN-tjenester; disse tjenester er også behandlet i de offentlige telenetoperatørers aftalememorandum (Memorandum of Understanding - MoU);Rådet har i resolution af 18. juli 1989 (6) anmodet om, at koordinationen styrkes med henblik på at indføre ISDN i Det Europæiske Fællesskab inden udgangen af 1992;i Rådets henstilling 92/383/EØF (7) anmodes der om, at principperne om tilrådighedsstillelse af åbne net finder anvendelse inden for ISDN;Rådet har i resolution af 5. juni 1992 (8) erkendt, at ISDN bør udvikles som led i de transeuropæiske net;der bør tages hensyn til konklusionerne fra Det Europæiske Råd på Korfu den 24. og 25. juni 1994, herunder navnlig konklusionerne vedrørende informationssamfundet;der bør ved en yderligere udbygning af reglerne tages hensyn til denne beslutnings målsætninger;for at det indre marked kan virke tilfredsstillende, er det vigtigt at fremme den frie bevægelighed for varer, personer, tjenesteydelser og kapital mellem Fællesskabet og landene uden for dette, herunder navnlig lande, der er medlem af Den Europæiske Frihandelssammenslutning; dette vil styrke handelssamkvemmet mellem de berørte landes erhvervsliv; der bør derfor indledes et samarbejde med disse lande vedrørende fremme af ISDN-nettets sammenkobling og interoperabilitet på fælleseuropæisk plan;for at sikre harmonisk indførelse af ISDN-tjenester er det en forudsætning, at der ved en passende EF-foranstaltning sikres en tilfredsstillende koordination mellem medlemsstaterne og de økonomiske beslutningstagere, som er ansvarlige for opbygningen af de grundlæggende infrastrukturer; hvis Europa-Parlamentet og Rådet ikke vedtager en beslutning om udvikling af et transeuropæisk ISDN-net, kan det medføre, at medlemsstaternes net kommer til at mangle den fornødne sammenkobling og interoperabilitet, og at udbuddet af indbyrdes kompatible basistjenester derved begrænses -VEDTAGET FØLGENDE BESLUTNING:Artikel 1 I denne beslutning fastlægges der en række retningslinjer for målsætninger, prioriteringer og overordnede indsatsområder, samt en række projekter af fælles interesse med henblik på udvikling af EURO-ISDN som et transeuropæisk net.Artikel 2 I denne beslutning forstås ved- »EURO-ISDN« en række ISDN-faciliteter og -tjenester, der stilles til rådighed på grundlag af harmoniserede europæiske standarder, og som er anført i bilag I, punkt 1- »basistjenester« de tjenester, der er beskrevet i bilag I, punkt 2- »telematiktjenester« de tjenester, som er beskrevet i bilag I, punkt 3.Artikel 3 Formålet med udvikling af ISDN som et transeuropæisk net og som en bestanddel af infrastrukturen i »den universelle tjeneste« er:- at udvikle en vifte af tjenester baseret på EURO-ISDN, bl.a. under hensyntagen til en senere etablering af et europæisk bredbåndskommunikationsnet- at kunne tilbyde en komplet geografisk dækning med EURO-ISDN i alle medlemsstaterne under hensyntagen til markedsbehovene, navnlig for at lette kommunikationsmulighederne i øområder, indlandsområder og randområder ved hjælp af EURO-ISDN.Artikel 4 Med henblik på at gennemføre målsætningerne i artikel 3 fastlægges følgende prioriteringer:- fremme af anvendelsen af EURO-ISDN, navnlig i små og mellemstore virksomheder, samt i offentlige organisationer- støtte til hurtig tilvejebringelse af afprøvningsudstyr, der er overkommeligt i pris- fremme af adgangen til billigere terminaludstyr og applikationsprogrammel.Artikel 5 Med henblik på at gennemføre målsætningerne i artikel 3 og i overensstemmelse med prioriteringerne i artikel 4 fastlægges følgende hovedindsatsområder:- analyse af hindringer for etableringen af EURO-ISDN og midler til at overvinde dem- fremme muligheden for slutbrugerinteroperabilitet mellem telematiktjenesterne- analyse og fremme af overflytning af applikationer fra den offentlige og den private sektor til EURO-ISDN- fremme af muligheden for adgang til EURO-ISDN-terminaler og applikationsprogrammel.Artikel 6 Udviklingen af EURO-ISDN-nettet som et transeuropæisk net i henhold til denne beslutning sker ved hjælp af projekter af fælles interesse. Sådanne projekter er nævnt i bilag II.Artikel 7 Denne beslutning foregriber ikke spørgsmålet om en eventuel finansiel forpligtelse for en medlemsstat eller for Fællesskabet.Artikel 8 Medlemsstaterne tilskynder de offentlige netoperatører til at opbygge den nødvendige infrastruktur til udvikling af EURO-ISDN under hensyntagen til markedsefterspørgslen og i overensstemmelse med Fællesskabets bestemmelser.Artikel 9 Det er meget ønskeligt, at tredjelande, der er parter i aftalen om Det Europæiske Økonomiske Samarbejdsområde, eller som har indgået associeringsaftaler med Fællesskabet, under overholdelse af fremgangsmåden i traktatens artikel 228 deltager i arbejdet, således at de kan bidrage til gennemførelsen af projekter af fælles interesse og fremme deres EURO-ISDN-nets sammenkobling og interoperabilitet.Artikel 10 Kommissionen foretager i 1997 en generel evaluering af de i denne beslutning fastlagte retningslinjer på baggrund af eventuelle ændringer af reglerne vedrørende EURO-ISDN.Artikel 11 Denne beslutning er rettet til medlemsstaterne.Artikel 12 Denne beslutning træder i kraft på tyvendedagen efter offentliggørelsen i De Europæiske Fællesskabers Tidende.Udfærdiget i Bruxelles, den 9. november 1995.På Europa-Parlamentets vegneK. HÄNSCHFormandPå Rådets vegneA. AMADOR MILLÁNFormand(1) EFT nr. C 259 af 23. 9. 1993, s. 4, og EFT nr. C 353 af 13. 12. 1994, s. 5.(2) EFT nr. C 52 af 19. 2. 1994, s. 40.(3) EFT nr. C 217 af 6. 8. 1994, s. 16.(4) Europa-Parlamentets udtalelse af 19. april 1994 (EFT nr. C 128 af 9. 5. 1994, s. 42), Rådets fælles holdning af 22. december 1994 (EFT nr. C 384 af 31. 12. 1994, s. 29) og Europa-Parlamentets afgørelse af 13. 6. 1995 (EFT nr. C 166 af 3. 7. 1995, s. 34).(5) EFT nr. L 382 af 31. 12. 1986, s. 36.(6) EFT nr. C 196 af 1. 8. 1989, s. 4.(7) EFT nr. L 200 af 18. 7. 1992, s. 10.(8) EFT nr. C 158 af 25. 6. 1992, s. 1.BILAG I UDDYBNING AF DEFINITIONERNE I ARTIKEL 2 1. I denne beslutning forstås ved »EURO-ISDN«:- de i punkt 2 nævnte basistjenester- basistilslutning- primærtilslutning- internationale grænseflader- bærerfunktioner til de i punkt 3 nævnte tjenester.2. I denne beslutning forstås ved »basistjenester«:Bærertjenester:- kredsløbskoblet 64 kbit/s restriktionsfri bærertjeneste- kredsløbskoblet 3,1 kHz-bærertjeneste til audio.Supplerende tjenester:- a-nummervisning- spærring af a-nummervisning- multiple abonnentnumre- terminalportabilitet- gennemvalg.Bærerfunktioner:- bærerfunktioner, der støtter de i punkt 3 nævnte telematiktjenester.3. I denne beslutning forstås ved »telematiktjenester« (listen er ikke udtømmende):- eurofiloverførsel- elektronisk post- generel adgang til databaser (herunder videotex)- billedtelefoni- fax (gruppe 4).De tjenester og faciliteter, der er nævnt i dette bilag, er baseret på harmoniserede standarder.BILAG II PROJEKTER AF FÆLLES INTERESSE MED SIGTE PÅ UDVIKLING AF EURO-ISDN-NETTET SOM ET TRANSEUROPÆISK NET 1. ANALYSE AF HINDRINGER FOR INDFØRELSEN AF EURO-ISDN OG MIDLER TIL AT OVERVINDE DEM1.1. Identificering og overvindelse af hindringerFormal: På grundlag af resultaterne af igangværende undersøgelser og yderligere forhåndsvurderinger at anbefale, hvilke foranstaltninger der er nødvendige for at forbedre situationen.1.2. Transeuropæisk interoperabilitet mellem EURO-ISDN og pakkekoblede datatransmissionsnet og -tjenesterFormål: At analysere forskellene mellem de eksisterende planer og implementeringer med henblik på indførelse af pakkekoblede bærertjenester, der er integreret i ISDN-adgangen. Det endelige projekt bør være en række henstillinger, der tager sigte på at tilbyde transeuropæiske, sammenhængende, pakkekoblede bærertjenester, der er en forudsætning for overflytningen af mange applikationer til EURO-ISDN.1.3. Transeuropæisk interoperabilitet mellem digitale cellulære mobilsystemer og EURO-ISDNFormål: At identificere, hvilke foranstaltninger der er nødvendige for at sikre interoperabilitet mellem de tjenester bortset fra taletelefoni, der tilbydes på digitale cellulære mobilnet og EURO-ISDN.1.4. Udvikling af grænseoverskridende applikationerFormål: At tage hensyn til de specifikke behov i grænseområder vedrørende den offentlige og den private sektor (navnlig små og mellemstore virksomheder).2. FREMME MULIGHEDEN FOR SLUTBRUGERINTEROPERABILITET MELLEM TELEMATIKTJENESTERNE OG MULIGHEDEN FOR ADGANG TIL EURO-ISDN-TERMINALER2.1. Fremme adgangen til udstyr og tjenester med henblik på afprøvning af interoperabiliteten, hvilket skulle medføre udviklingen af et EURO-mærke-koncept.Formål: At forbedre SMV'ers adgang (via passende terminaludstyr) til avancerede tjenester ved hjælp af det frivillige EURO-mærke-koncept, der tager sigte på at sikre kompatibiliteten mellem telematiktjenester bortset fra taletelefoni i en sammenhæng med mange forskellige sælgere og derfor typisk gælder markedsføring af programmeldefinerede produkter. Implementering af EURO-mærket baseret på afprøvning af interoperabilitet (prøveresultater mangler) af terminaludstyr (maskinel og programmel) fra forskellige leverandører.2.2. SMV'ers adgang til og anvendelse af eksisterende og planlagte europæiske telematiktjenesterFormål: At identificere SMV'ers krav til elektronisk post, filoverførsel og generel adgang til databaser og fremme af »kommunikerende samfund«. Denne foranstaltning supplerer aktiviteter på andre områder, der ikke direkte har forbindelse med ISDN, og som sigter mod at stimulere den private sektor til at investere i etablering af disse transeuropæiske telematiktjenester.3. ANALYSE OG FREMME AF OVERFLYTNING AF EKSISTERENDE APPLIKATIONER FRA DEN OFFENTLIGE OG DEN PRIVATE SEKTOR TIL EURO-ISDN OG FREMME AF NYE APPLIKATIONER3.1. EURO-ISDN for særlige brugergrupperFormål: At øge en række brugergruppers kommunikationsmuligheder igennem EURO-ISDN, der navnlig gør det muligt at etablere internationale »lukkede brugergrupper« med billige ordninger.3.2. Højopløselige billeder i erhvervssektorenFormål: At forbedre konkurrencedygtigheden i mindst tre erhvervssektorer, hvilket kunne virke jobskabende, ved hjælp af tjenester for højopløselige faste billeder; generel adgang til billeddatabaser for medierne (elektronisk udgivelse), turisme og ejendomshandel.3.3. Transeuropæisk adgang til kataloger og håndbøgerFormål: At udarbejde henstillinger til, hvordan erhvervssektorer, der ofte har brug for grænseoverskridende adgang til kataloger og håndbøger (omrejsende sælgere, forsikringsinspektører, serviceteknikere, mv.) kan opnå fjerntilslutning til større filer.3.4. EURO-ISDN med henblik på fremme af fjernarbejdeFormål: At vise fordelene ved fjernarbejde.3.5. EURO-ISDN til uddannelse, erhvervsuddannelse og forskningFormål: At drage fordel af fjernundervisning, bl.a. for at afhjælpe de arbejdsløses mangel på kvalifikationer, støtte til livslang uddannelse, opfylde behovene hos geografisk spredte befolkninger.3.6. EURO-ISDN til sundhedssystemet og sociale tjenesteydelserFormål: Forbedre kvalitet og omkostningseffektivitet inden for sundhedssystemet og de sociale tjenesteydelser, herunder tjenesteydelser til handicappede.3.7. EURO-ISDN i den kulturelle sektorFormål: At lette generel adgang til alle former for kultur i hele Europa og derved bidrage til at bevare den europæiske kulturelle identitet og dens forskellighed.4. FREMME AF ADGANGEN TIL EURO-ISDN-TERMINALER4.1. Valideringsforsøg med SMV'er med henblik på telematiktjenesterFormål: At gøre brugere, der kunne drage fordel af EURO-ISDN-baseret telekommunikation, opmærksomme på de fordele, som disse systemer kunne indebære med henblik på at fremme deres erhvervsproces og bidrage til udviklingen af en kritisk mængde af EURO-ISDN-terminaler for at gøre dem billigere igennem udbredt brug. Pilotforsøg på EU-informationskontorer og lignende organer i medlemsstaterne (cost/benefit analyse efterfulgt af feasibility-undersøgelse om generel indførelse af ISDN-nettet på EU-informationskontorerne).4.2. Fremme af programmeringsgrænseflader for fælles applikationerFormål: At fremme harmonisering af programmeringsgrænseflader for applikationer i hele Fællesskabet, hvilket gør det muligt at gøre applikationsprogrammel uafhængigt af den anvendte maskinelplatform.4.3. UddannelsesforanstaltningerFormål: At uddanne personale i forventning om en mere udbredt brug og indførelse af EURO-ISDN-terminaler, navnlig i små og mellemstore virksomheder.5. ETSTEDSBESTILLING:Formål: At fremme definitionen og indførelsen af de principper for etstedsbestilling, der skal gælde for EURO-ISDN i hele Fællesskabet.